b'\n_START_ARTICLE_\nNeko\xc4\x8d pred davnimi \xc4\x8dasi\n_START_SECTION_\nPrva sezona\n_START_PARAGRAPH_\nNa poro\xc4\x8dni dan Snegulj\xc4\x8dice in princa  v poro\xc4\x8dno ceremonijo vpade zlobna kraljica in napove, da bo izrekla urok. \xc4\x8cez nekaj \xc4\x8dasa je zdaj \xc5\xbee nose\xc4\x8da Snegulj\xc4\x8dica zaskrbljena zaradi uroka in zato obi\xc5\xa1\xc4\x8de \xc5\xa0picparkeljca v njegovi je\xc4\x8di. Ta napove, da jih bo urok zlobne kraljice (ki ga je za njo ustvaril) vse ponesel v stra\xc5\xa1en kraj, kjer ni ve\xc4\x8d sre\xc4\x8dnih koncev in \xc4\x8darovnije. Napove pa tudi, da se bo njena zdaj \xc5\xa1e  nerojena h\xc4\x8derka Emma na svoj  28. rojstni dan vrnila in jih vse re\xc5\xa1ila. Na predlog modre vile izdelata Pepe in Ostr\xc5\xbeek iz \xc4\x8darobnega lesa omaro, ki bi naj eno osebo varovala pred urokom zlobne kraljice. Princ bi omaro rad  uporabil za Snegulj\xc4\x8dico in nerojenega otroka, ampak Emma se rodi tik preden je omara narejena. Natanko tega dne zlobna kraljica spro\xc5\xbei urok, tako da princ polo\xc5\xbei svojo h\xc4\x8der v omaro, nakar ga stra\xc5\xbeniki zlobne kraljice hudo ranijo. Ko stra\xc5\xbeniki odprejo omaro, je Emma \xc5\xbee izginila._NEWLINE_V dana\xc5\xa1njem Bostonu \xc5\xbeivi Emma samotno \xc5\xbeivljenje, dela kot izterjevalka dolgov. Na njen 28. rojstni dan jo obi\xc5\xa1\xc4\x8de fantek Henry in se ji predstavi kot njen sin, ki ga je Emma kot dojen\xc4\x8dka oddala v posvojitev. Nepripravljena, da bi z njim vzpostavila odnos, ga odpelje nazaj v njegovo hi\xc5\xa1o v Storybrook, Maine. Na poti ji Henry poka\xc5\xbee veliko knjigo pravljic, pri \xc4\x8demer vztraja, da so vse pravljice v njej resni\xc4\x8dne. Knjigo mu je dala njegova u\xc4\x8diteljica. Ko prispeta v Storybrook, jo Henry seznani s tem, da so vsi prebivalci mesta pravlji\xc4\x8dni liki, ki pa se zaradi uroka ni\xc4\x8desar ne spominjajo. Poleg tega trdi, da se je \xc4\x8das ustavil in prebivalci ne morejo zapustiti mesta, ampak urok bo prelomljen, saj je Emma h\xc4\x8derka Snegulj\xc4\x8dice in princa._NEWLINE_Emma je \xc5\xa1e vedno v dvomih, zato odpelje Henryja k njegovi posvojiteljici, \xc5\xbeupanji mesta; ta pa je v resnici zlobna kraljica. Potem ko Henry ponovno zbe\xc5\xbei od doma, ga  Emma najde in se odlo\xc4\x8di, da bo ostala vsaj  en teden v Storybrooku. Zaradi tega se urin kazalec v mestnem stolpu prvi\xc4\x8d za\xc4\x8dne premikat._NEWLINE_V nadaljevanju sezone izvemo vedno ve\xc4\x8d o preteklosti posameznih oseb. Posebej pomemben je \xc5\xa0picparkeljc ali gospod Gold. \xc5\xa0picparkeljc je urok, ki ga je dal Zlobni kraljici, obdelal z eliksirjem prave ljubezni, zaradi \xc4\x8desar se lahko kot edini vsega spomni. Ko Henry na koncu sezone le\xc5\xbei mrtev v bolni\xc5\xa1nici, ga Emma poljubi na \xc4\x8delo in s tem prelomi urok. Vsem se sicer vrne spomin na pravlji\xc4\x8dni svet, ampak \xc5\xa1e vedno ostanejo v realnem svetu. Zadnji del v prvi sezoni se kon\xc4\x8da s tem, da \xc5\xa0picparkeljc pripelje \xc4\x8darovnijo v Storybrook, da bi tako spet dobil \xc4\x8darobne sposobnosti.\n_START_SECTION_\nDruga sezona\n_START_PARAGRAPH_\nNa za\xc4\x8detku druge sezone Gospod Gold pripelje \xc4\x8darovnijo nazaj v Storybrooke, v za\xc4\x8darenem gozdu pa princ Filip in Mulan obudita princeso Auroro. Kmalu Gold iz ma\xc5\xa1\xc4\x8devanja po\xc5\xa1lje nad Regino zlega duha, a namesto da bi ubil Regino duh po\xc5\xa1lje Emmo in Snegulj\xc4\x8dico nazaj v Za\xc4\x8darani gozd. Tam se skupaj z Auroro in Mulan premagata Coro, Reginino zlo mati in kapitana Kljuko, ki po\xc4\x8dasi prihaja na Emmino stran. V drugem delo druge sezone izvemo, da je Baelfire Henryjev o\xc4\x8de, Storybrooke pa napadeta Greg in Tamara, ki nevede delata za Petra Pana. Na koncu sezone se Emma, Kljuka, Sneg, David, Regina in Gold odpravijo v de\xc5\xbeelo Nije re\xc5\xa1evat Henryja.\n_START_SECTION_\nTretja sezona\n_START_PARAGRAPH_\nTretja sezona se za\xc4\x8dne v de\xc5\xbeeli Nije, kjer se vsi odpravljajo na re\xc5\xa1evanje Henryja in na poti velikokrat sre\xc4\x8dajo izgubljene de\xc4\x8dke, panove pripadnike, ki jih vodi Felix. Pan pa pripravlja Henryja v to da mu da njegovo srce. Kmalu se junakom pridru\xc5\xbei tudi Neal s pomo\xc4\x8djo Aurore, Filipa, Mulan in Robin Hooda. Na koncu prve polovice Pan izre\xc4\x8de urok a se gospod Gold \xc5\xbertvuje in ubije svojega o\xc4\x8deta Petra Pana. Kljub temu pa je bil urok \xc5\xbee izre\xc4\x8den in Regina zato vse po\xc5\xa1lje nazaj v Za\xc4\x8darani gozd toda Henry in Emma morata ostati z la\xc5\xbenimi spomini. V drugi polovici Neal in Bella obudita \xc5\xa0picparkeljca, a za ceno Nealovrga \xc5\xbeivljenja. \xc5\xa0picparkeljca medtem ujame Zelena, zlobna \xc4\x8darovnica z zahoda, ki probava uni\xc4\x8diti Reginino sre\xc4\x8do a pri tem spodleti, na koncu jo gospod Gold ubije Emma in Kljuka pa potujeta nazaj v \xc4\x8das. K sre\xc4\x8di se vse dobro izide in ni\xc4\x8d se ni spremenilo.\n_START_SECTION_\n\xc4\x8cetrta sezona\n_START_PARAGRAPH_\nV \xc4\x8detrti sezoni spoznamo Anno, Elzo in Kri\xc5\xa1tofa iz ledenega kraljestva, ki se borujejo proti sne\xc5\xbeni kraljici Ingrid, ki je bila nekaj \xc4\x8dasa Emmina ma\xc4\x8deha. Ingrid na polovici sezone \xc5\xbertvuje samo sebe za to da re\xc5\xa1i druge, Anna in Elza pa se vrneta v Arendelle. Bella iz\xc5\xbeene gospoda Golda iz mesta, zaradi njegovega zlobnega na\xc4\x8drta. Gold v New Yorku poi\xc5\xa1\xc4\x8de Ursulo, morsko \xc4\x8darovnico in Cruello De Vil, skupaj se odpravijo nazaj v Storybrooke, kjer obudijo Zlohotnico, zlobno \xc4\x8darovnico iz Za\xc4\x8darenega gozda poleg tega pa Regina in Henry i\xc5\xa1\xc4\x8deta avtorja. Kmalu tudi Gold za\xc4\x8dne iskati avtorja s pomo\xc4\x8djo Zlohotnice, Cruelle De Vil in Ursule, slednja izda Golda in prestopi na dobro stran, Henry pa najde avtorja, ki prestopi na Goldovo stran, V New Yorku pa izvemo, da je bila Marian ves \xc4\x8das Zelena.\n_START_SECTION_\nSnegulj\xc4\x8dica / Mary Margaret Blanchard\n_START_PARAGRAPH_\nPotem ko je Snegulj\xc4\x8dicina ma\xc4\x8deha, zlobna kraljica Regina, ubila njenega o\xc4\x8deta, kralja Leopolda, se ho\xc4\x8de znebiti tudi Snegulj\xc4\x8dice. Zlobna kraljica neizmerno sovra\xc5\xbei Snegulj\xc4\x8dico, saj  ji pripisuje krivdo za smrt svoje velike ljubezni. Regina uka\xc5\xbee lovcu, naj ubije Snegulj\xc4\x8dico. Vendar pa se lovec Snegulj\xc4\x8dice usmili in jo izpusti. Od takrat naprej \xc5\xbeivi Snegulj\xc4\x8dica v gozdu, kjer sre\xc4\x8da tudi princa Jamesa in se vanj  zaljubi. Vendar je James \xc5\xbee zaro\xc4\x8den z drugo princeso in zdi se, da njuna ljubezen nima nobenih mo\xc5\xbenosti. Zaradi tega se Snegulj\xc4\x8dica obrne na \xc5\xa0picparkeljca, ki ji naredi napitek, da bi pozabila svojo veliko ljubezen. Snegulj\xc4\x8dica nazadnje res vzame napitek in pozabi princa Jamesa, ki pa lahko \xc4\x8darobni urok prelomi s poljubom. Kasneje zlobna kraljica zastrupi Snegulj\xc4\x8dico z jabolkom, vendar  princ James s poljubom znova prelomi urok. Snegulj\xc4\x8dica in princ James se poro\xc4\x8dita in dobita h\xc4\x8derko Emmo, ki je o\xc4\x8ditno edina prebivalka pravlji\xc4\x8dnega gozda, ki jo lahko re\xc5\xa1ijo pred urokom. _NEWLINE_Mary Margaret, Henryjeva u\xc4\x8diteljica, je bolj srame\xc5\xbeljiva in zadr\xc5\xbeana. Emmo vzame k sebi in se z njo spoprijatelji. Mary Margaret \xc4\x8dastno dela v bolni\xc5\xa1nici, kjer spozna pacienta Davida, ki je v komi. \xc4\x8ceprav je poro\xc4\x8den, se vanj zaljubi in kasneje za\xc4\x8dne skrivno razmerje. David zapusti svojo \xc5\xbeeno Kathryn, ki namerava oditi iz  mesta, vendar izgine brez sledu. Najprej za njeno izginotje obto\xc5\xbeijo Davida. Malo kasneje se najdejo znaki, ki opozarjajo na to, da je storilka Mary Margaret. Vendar ko se Kathryn spet pojavi, se izka\xc5\xbee, da je bila ugrabljena, zato opustijo vse obto\xc5\xbebe proti Mary Margaret. Kasneje Sydney prizna dejanje, \xc4\x8deprav za ugrabitev ni bil odgovoren on, temve\xc4\x8d gospod Gold in Regina.\n_START_SECTION_\nEmma Swan\n_START_PARAGRAPH_\nEmma, ki so si jo v otro\xc5\xa1tvu podajali iz enega doma v drugega, je zdaj mo\xc4\x8dna, toda osamljena izterjevalka dolgov. Na njen 28. rojstni dan jo obi\xc5\xa1\xc4\x8de fantek z imenom Henry, ki trdi, da je njen sin, ki ga je pri 18 letih dala v posvojitev, saj ga je rodila v zaporu, nato pa jo je \xc5\xa1e zapustil njen fant. Henry zvabi Emmo v svoje doma\xc4\x8de mesto in jo prosi za pomo\xc4\x8d pri lomljenju uroka. Od za\xc4\x8detka dvomi, ampak zaradi Regine, Henryjeve posvojiteljice, si v Storybrooku najame sobo. Kmalu se preseli k Mary Margaret, s katero se spoprijatelji. Kasneje da odpoved v slu\xc5\xbebi in je imenovana za namestnico \xc5\xa1erifa, kjer razvije \xc4\x8dustva za Grahama, ki pa kmalu  umre. Po njegovi smrti je izvoljena za \xc5\xa1erifa mesta. Dolgo ne verjame v urok in Henryjeve zgodbe, vendar svoje mnenje spremeni, ko Henry poje kos jabol\xc4\x8dnega zavitka z zastrupljenim jabolkom, ki je bilo namenjeno njej, in se zgrudi. Nazadnje ji resni\xc4\x8dno uspe prelomit urok, s tem da mrtvega Henryja poljubi na \xc4\x8delo in mu pove, da ga ljubi.\n_START_SECTION_\nZlobna kraljica / Regina Mills\n_START_PARAGRAPH_\nRegina je odrasla pri svojih star\xc5\xa1ih, pri \xc4\x8demer je bila njena mati, \xc4\x8darovnica Cora, obsedena z \xc5\xbeeljo, da bi Regina pri\xc5\xa1la do blaginje in bogastva, za kar je bilo Regini na za\xc4\x8detku vseeno. V  pravlji\xc4\x8dnem gozdu sre\xc4\x8da mlado Snegulj\xc4\x8dico, ki ji je podivjal konj, in jo re\xc5\xa1i. Zaradi tega kralj Leopold, Snegulj\xc4\x8dicin o\xc4\x8de, zasnubi Regino. Mama jo prisili, da privoli v poroko, \xc4\x8deprav  je Regina proti. Izka\xc5\xbee se, da je Regina \xc5\xbee zaljubljena v nekoga drugega. To po naklju\xc4\x8dju izve Snegulj\xc4\x8dica in Regina jo prosi, naj skrivnost obdr\xc5\xbei zase. Cora pretenta Snegulj\xc4\x8dico, zato ji Snegulj\xc4\x8dica pove Reginino skrivnost. Nato Cora Reginino veliko ljubezen ubije, zaradi \xc4\x8desar Regina \xc4\x8duti do Snegulj\xc4\x8dice globoko sovra\xc5\xa1tvo. Regina se poro\xc4\x8di s kraljem Leopoldom, ki je bil kasneje umorjen zaradi Regininega trika. Regini vedno znova spodleti, da bi se ma\xc5\xa1\xc4\x8devala Snegulj\xc4\x8dici in jo ubila. Zato uveljavi urok, ki pa zahteva, da ubije svojega o\xc4\x8deta in \xc5\xbertvuje njegovo srce. Urok vsem prebivalcem \xc4\x8darobnega gozda odvzame \xc4\x8darovnijo in nih\xc4\x8de se ne more ve\xc4\x8d spomniti svojega prej\xc5\xa1njega \xc5\xbeivljenja. Izka\xc5\xbee se, da je Regina neko\xc4\x8d pridobila \xc4\x8darobne mo\xc4\x8di s pomo\xc4\x8djo \xc5\xa0picparkeljca in \xc4\x8darobne knjige, ki jo je ukradla svoji materi._NEWLINE_Regina je \xc5\xbeupanja Storybrooka in posvojiteljica Henryja, s katerim se vedno manj razumeta. Poleg \xc5\xa0picparkeljca/gospoda Golda je ona ena izmed redkih ljudi, ki se spominja svojega prej\xc5\xa1njega \xc5\xbeivljenja. Ve\xc4\x8dkrat se spravlja tudi na Emmo in Mary Margaret, prav tako ima afero s \xc5\xa1erifom Grahamom. Potem ko Graham razmerje prekini in se spomni svojega \xc5\xbeivljenja kot lovec, ga ubije. Poleg tega vedno znova posku\xc5\xa1a Mary Margaret in Emmo spraviti s poti in jim povzro\xc4\x8da trpljenje. Zaradi tega z gospodom Goldom poskrbi za izginotje Davidove \xc5\xbeene in za to, da vsi znaki obremenijo Mary Margaret kot storilko. Poleg tega poskusi Emmo onesposobiti z zastrupljenim jabolkom, ki  je bilo prvotno mi\xc5\xa1ljeno za Snegulj\xc4\x8dico. Toda namesto Emme jabolko v obliki jabol\xc4\x8dnega zavitka poje Henry, zaradi \xc4\x8desar se je Regina prisiljena povezati z Emmo, da lahko re\xc5\xa1ita Henryja.\n_START_SECTION_\nPrinc James "O\xc4\x8darljivi" / David Nolan\n_START_PARAGRAPH_\nPotem ko je princ James, ki je bil edini sin kralja Georgea, umrl v dvoboju, se izka\xc5\xbee, da je bil le posvojen. Kralj je pred mnogo leti sklenil kup\xc4\x8dijo s \xc5\xa0picparkeljcem in od njega dobil otroka, ker z \xc5\xbeeno nista imela mo\xc5\xbenosti imeti otrok. Njegova star\xc5\xa1a sta bila preprosta kmeta, ki sta dobila dvoj\xc4\x8dka, od katerih sta enega dala \xc5\xa0picparkeljcu, da bi lahko v zameno obdr\xc5\xbeala svojo kmetijo. Ker se je kralj George dogovoril s sosednim kraljem Midasom za kup\xc4\x8dijo, se obrne znova na \xc5\xa0picparkeljca. George se je z Midasom dogovoril, da njegov sin James ubije zmaja, ki terorizira Midasovo kraljestvo, v zameno pa bo George dobil dovolj zlata, da bo lahko svoje kraljestvo re\xc5\xa1il pred propadom. \xc5\xa0picparkeljcu uspe prepri\xc4\x8dati Jamesovega dvoj\xc4\x8dka, da stopi na njegovo mesto in s tem ponovno re\xc5\xa1i kmetijo, ker ima njegova mati \xc5\xa1e vedno te\xc5\xbeave z vzdr\xc5\xbeevanjem kmetije. Nato mu resni\xc4\x8dno uspe ubiti  zmaja. Midas je nad tem zelo navdu\xc5\xa1en in mu ponudi svojo h\xc4\x8derko Abigail za \xc5\xbeeno. Sprva jo \xc5\xbeeli James zavrniti, vendar ga kralj George prisili k poroki. Na poti v svoj nov grad sre\xc4\x8data Snegulj\xc4\x8dico in James se vanjo zaljubi. Zaradi  ljubezni do Snegulj\xc4\x8dice odpove poroko, zaradi \xc4\x8desar ga kralj George i\xc5\xa1\xc4\x8de in kon\xc4\x8dno tudi ujame. Ko ga ho\xc4\x8dejo obglaviti, se vme\xc5\xa1a zlobna kraljica in princa Jamesa odkupi, da bi ga uporabila za svoje ma\xc5\xa1\xc4\x8devanje Snegulj\xc4\x8dici. Na koncu mu s pomo\xc4\x8djo lovca le uspe zbe\xc5\xbeati iz ujetni\xc5\xa1tva, tako da lahko prelomi Snegulj\xc4\x8dicin urok in se z njo poro\xc4\x8di. Ko se mu rodi h\xc4\x8derka Emma, jo nese v \xc4\x8darobno omaro, ki jo odnese na varno,  medtem pa ga kralji\xc4\x8dini stra\xc5\xbeniki hudo ranijo._NEWLINE_Regina najde Davida, ki je po nesre\xc4\x8di hudo ranjen in le\xc5\xbei v komi. Zbudi se \xc5\xa1ele, ko mu Mary Margaret bere iz Henryjeve knjige. Nato pri\xc4\x8dne delati v zaveti\xc5\xa1\xc4\x8du za \xc5\xbeivali. \xc5\xbdene Kathryn in svojega prej\xc5\xa1njega \xc5\xbeivljenja z njo se ne spominja ve\xc4\x8d. Postopoma pa se mu spomini vra\xc4\x8dajo  in David se najprej odlo\xc4\x8di za Kathryn. Vendar pa ne more skriti svojih \xc4\x8dustev do Mary Margaret, zaradi \xc4\x8desa za\xc4\x8dneta skrivno razmerje. Nazadnje zaradi Mary Margaret zapusti Kathryn, zato ho\xc4\x8de Kathryn zapustiti mesto, a je navidezno umorjena. Sprva je David osumljen umora, potem Mary Margaret. Nato se vse raz\xc4\x8disti in Mary Margaret in David se znova najdeta.\n_START_SECTION_\nHenry Mills\n_START_PARAGRAPH_\nHenry je Emmin desetletni sin in Reginin posvojenec. Potem ko mu je Mary Margaret podarila knjigo \xc2\xbbOnce Upon a Time\xc2\xab, v kateri so napisane pravljice, je prepri\xc4\x8dan, da je vsak prebivalec Storybrooka v resnici pravlji\xc4\x8dni lik. Zato poi\xc5\xa1\xc4\x8de Emmo, saj lahko samo ona prelomi urok. S\xc4\x8dasoma vzpostavita pristen odnos. Potem ko poje zastrupljen jabol\xc4\x8dni zavitek, umre. Zaradi Emminega poljuba, kateri velja za \xc2\xbbpoljub prave ljubezni\xc2\xab\xc2\xa0je re\xc5\xa1en, s tem poljubom je prelomljen tudi Reginin urok.\n_START_SECTION_\n\xc5\xa0picparkeljc / Gospod Gold\n_START_PARAGRAPH_\n\xc5\xa0picparkeljc je bil dober \xc4\x8dlovek in o\xc4\x8de 14-letnega sina, ki mu je bilo ime Bealfire. Govorijo mu, da je mama zapustila njegovega o\xc4\x8deta,  ker ni mogla \xc5\xbeiveti s strahopetcem, saj je bil voja\xc5\xa1ki opore\xc4\x8dnik in je zbe\xc5\xbeal iz vojske. Vendar \xc5\xa0picparkeljc trdi, da je njegova mama umrla. Da bi lahko za\xc5\xa1\xc4\x8ditil svojega sina pred slu\xc5\xbeenjem v vojski, ukrade \xc4\x8darobno, a mra\xc4\x8dno bodalo, ki mu je dalo mo\xc4\x8d in \xc4\x8darovnijo. S tem je njegova dobra stran vedno bolj potisnjena v ozadje. Njegov sin se s spremembami pri svojem o\xc4\x8detu ne more sprijazniti, zaradi \xc4\x8desar vpra\xc5\xa1a za nasvet modro vilo. Ta mu da \xc4\x8darobni fi\xc5\xbeol, ki bo odprl portal v svet brez \xc4\x8darovnije. Vendar  \xc5\xa0picparkeljc za\xc4\x8dne dvomiti in se nikakor no\xc4\x8de lo\xc4\x8diti od svoje \xc4\x8darovnije, zato v zadnjem trenutku prelomi obljubo in ostane v pravlji\xc4\x8dnem gozdu. Njegov sin pa medtem sam odide v drugi svet. Kasneje se \xc5\xa0picparkeljc zaljubi v Bello, vendar se zaradi nesporazuma in spletk zlobne kraljice razideta. Zlobna kraljica se mu pozneje zla\xc5\xbee, da je Bella umrla. Nato ho\xc4\x8de ustvariti urok, s katerim bi lahko na\xc5\xa1el svojega sina._NEWLINE_Gospod Gold vodi zastavljalnico in je bogat prebivalec Stoorybrooka, zaradi \xc4\x8desar mu tudi pripada ve\xc4\x8dji del mesta. Gospoda Golda se v mestu vsak boji in poleg Regine, je on eden izmed redkih prebivalcev Stoorybrooka, ki se spominja svojega prej\xc5\xa1njega \xc5\xbeivljenja. Da ima spomin na prej\xc5\xa1nje \xc5\xbeivljenje, je mo\xc5\xbeno samo, ker je urok, ki ga je Regina uporabila ustvaril tako, da ga samo Emma lahko prelomi in da njemu ostanejo spomini. Nadaljnjo kuje svoje spletke v celem mestu, zaradi \xc4\x8desar mu Emma dolguje uslugo. Poleg tega pomaga Emmi, da jo prebivalci izberejo kot \xc5\xa1erifa. Gospod Gold je tudi glavni storilec pri Kathrynini ugrabitvi, vendar je ni hotel umoriti, kakor je \xc5\xbeelela Regina, ki mu je to ukazala. Razen tega se tudi izka\xc5\xbee, da gospod Gold ves \xc4\x8das \xc5\xbeeli, da Emma prelomi urok. Potem ko je Bella re\xc5\xa1ena in pride k njemu, se odpravita na pot do vodnjaka, o katerem se govori, da ima \xc4\x8darobne mo\xc4\x8di. Gospod Gold vr\xc5\xbee v vodnjak napitek resni\xc4\x8dne ljubezni, ki ga je naredil iz las Snegulj\xc4\x8dice in princa Jamesa in s tem vrne \xc4\x8darovnijo v realni svet.\n_START_SECTION_\n\xc4\x8cri\xc4\x8dek / Dr. Archibald "Archie" Hopper\n_START_PARAGRAPH_\n\xc4\x8cri\xc4\x8dek \xc5\xbee od svojega otro\xc5\xa1tva pomaga star\xc5\xa1em v njihovem lutkovnem gledali\xc5\xa1\xc4\x8du, ampak s tem \xc5\xbeivljenjskim na\xc4\x8dinom ni zadovoljen, saj so njegovi star\xc5\xa1i tatovi in goljufi. V svoji stiski se je obrnil na \xc5\xa0picparkeljca, ki mu da napitek, katerega u\xc4\x8dinek pa ne izda. Njegova star\xc5\xa1a sta ponovno hotela ogoljufati mlad par, s tem, da sta jima prodala napoj, ki naj bi pomagal proti kugi in drugim boleznim. \xc4\x8cri\xc4\x8dek je vedel, da je napoj neu\xc4\x8dinkovita de\xc5\xbeevnica in je imel dovolj goljufij svojih star\xc5\xa1ev. Napoj, ki ga je dobil od \xc5\xa0picparkeljca je hotel uporabiti na svojih stra\xc5\xa1ih. Njegov o\xc4\x8de pa je pred tem naskrivaj zamenjal steklenice in tako je mlad par spil napoj \xc5\xa0picparkeljca. Zaradi njega sta se spremenila v lutke. Kmalu zatem se je vrnil sin tega para \xc2\xbbPepe\xc2\xab\xc2\xa0in hudo obto\xc5\xbeeval \xc4\x8cri\xc4\x8dka. Ta je popolnoma na dnu in si \xc5\xbeeli, da se to nikoli nebi zgodilo. Pojavi se modra vila in mu pove, da mu te \xc5\xbeelje ne more izpolniti, lahko pa mu katero drugo. Fantek si za\xc5\xbeeli, da ga spremeni v \xc4\x8dri\xc4\x8dka in ona to stori. Od takrat naprej je v obliki \xc4\x8cri\xc4\x8dka zvest Pepejev prijatelj._NEWLINE_Archie je med drugim Henryjev terapevt, ki je sprva pod vplivom Regine, ampak je kmalu za\xc4\x8dne verjeti v  Henryjevo zgodbo.\n_START_SECTION_\nLovec / \xc5\xa0erif Graham\n_START_PARAGRAPH_\nNjegovi star\xc5\xa1i so lovca zavrgli v gozdu, kjer so ga volkovi posvojili in vzgajali, tako da volkove zelo ceni in spo\xc5\xa1tuje. Potem ko z zlobno kraljico sklene posel, se odpravi na pot, da bo ubil Snegulj\xc4\x8dico. Vendar lovec nima srca, da bi jo ubil, zato se je usmili in jo izpusti. Kasneje poda zlobni kraljici srce divje \xc5\xbeivali, kar kraljica opazi. Iz jeze mu nato iztrga srce iz prsi in ga shrani, tako da lovec postane njena lutka in igra\xc4\x8da._NEWLINE_Graham je \xc5\xa1erif Stoorybrooka, ki se kljub temu, da ima skrivno razmerje z Regino, dobro razume z Emmo. Ko Emma odkrije, da ima Graham z Regino razmerje, jo Graham poljubi in se mu delno vra\xc4\x8dajo spomini svojega \xc5\xbeivljenja kot lovec. Ko spozna, da goji \xc4\x8dustva do Emme in ne do Regine, kon\xc4\x8da razmerje z Regino. Ko drugi\xc4\x8d poljubi Emmo se mu vrnejo vsi spomini in se Emmi za to zahvali, nato umre zaradi Regine, ki od jeze v svoji roki uni\xc4\x8di njegovo srce.\n_START_SECTION_\nOstr\xc5\xbeek / August Wayne Booth\n_START_PARAGRAPH_\nOstr\xc5\xbeka je Pepe izdelal iz lesa \xc4\x8darobnega drevesa. Po nesre\xc4\x8di s \xc4\x8dolnom  Ostr\xc5\xbeek umre, vendar ga re\xc5\xa1i modra vila in ga spremeni v \xc4\x8dloveka. Ostr\xc5\xbeku pove, da bo ostal \xc4\x8dlovek iz mesa in krvi tako dolgo, dokler bo pogumen, iskren in nesebi\xc4\x8den. Ko Pepe izve za urok, izdela iz lesa zadnjega \xc4\x8darobnega drevesa omaro za Snegulj\xc4\x8di\xc4\x8dinega otroka, ki bi ga naj varovala pred urokom. V omari je prostora za dve osebi, prvotno je bilo mi\xc5\xa1ljeno, da bi ti dve mesti zasedla nose\xc4\x8da Snegulj\xc4\x8dica in princ. Pepe pa vztraja, da bo drugo mesto zasedel Ostr\xc5\xbeek, in bo s tem  varen pred urokom. Ker je Emma rojena pred\xc4\x8dasno, prvotni na\xc4\x8drt zavr\xc5\xbeejo in Emma je potuje sama. Zato o\xc4\x8de Ostr\xc5\xbeku naro\xc4\x8di, naj varuje Emmo. Kmalu po prihodu v realni svet Ostr\xc5\xbeek zapusti Emmo, saj se ne \xc4\x8duti sposobnega, skrbeti za dojen\xc4\x8dka._NEWLINE_August je, za Emmo, drugi tujec, ki je kdajkoli pri\xc5\xa1el v Storybrook. Trdi, da je pisatelj in posku\xc5\xa1a Emmo z vsem mogo\xc4\x8dim  prepri\xc4\x8dati, da bi verjela v urok. Kasneje odtuji Henryjevo knjigo pravljic in ji na skrivaj doda nekaj strani. Vendar mu ne uspe prepri\xc4\x8dat Emmo, da bi prelomila urok, kar bi bilo zanj pomembno, saj se po\xc4\x8dasi spreminja nazaj v leseno lutko. August se je pri\xc4\x8del spreminjati, ko se je Emma vrnila v Storybrook. Spreminja se zato ker je v realnem svetu velikokrat prekr\xc5\xa1il na\xc4\x8dela modre vile, ki mu je zagotovila \xc4\x8dlove\xc5\xa1ko \xc5\xbeivljenje. Med drugim ga je tudi strah vzpostaviti kontakt z o\xc4\x8detom, saj verjame, da ga je razo\xc4\x8daral. Kon\xc4\x8dno spet pri\xc4\x8dne pomagati svojemu o\xc4\x8detu v njegovi delavnici, ampak se kljub temu spremeni v leseno lutko.\n_START_SECTION_\nKapica / Ruby\n_START_PARAGRAPH_\nKapica \xc5\xbeivi pri svoji babici in je zaljubljena v lovca Peterja, \xc4\x8desar njena babica ne odobrava. \xc4\x8cuti se zatirano in ujeto, babica jo vedno znova opominja, da naj nosi svoje rde\xc4\x8de ogrinjalo. Spoprijatelji se s Snegulj\xc4\x8dico, katero je nekega dne zalotila pri kraji jajc v koko\xc5\xa1njaku. Prebivalci vasi, v kateri  \xc5\xbeiveta Kapica in babica, ogro\xc5\xbea zlobni volk. Kapica in Snegulj\xc4\x8dica se ga odpravita iskat in izvesta, da se ta spremeni v \xc4\x8dloveka in da je bil pri Kapi\xc4\x8dini hi\xc5\xa1i. Zato napa\xc4\x8dno sklepata, da je Peter volk. Kapica ga z verigami priklene na drevo, Snegulj\xc4\x8dica pa med tem \xc4\x8daka v njeni sobi. Babica je \xc4\x8disto iz sebe, ko najde Snegulj\xc4\x8dico. Izka\xc5\xbee se, da ni volk Peter, ampak kapica sama. Njena babica je pred tem imela sama to sposobnost, saj jo je neko\xc4\x8d napadel volk; to sposobnost je nato prenesla na kapico. V nadaljevanju se izka\xc5\xbee, da rde\xc4\x8de ogrinjalo prepre\xc4\x8di urok, zaradi \xc4\x8desar bi ga Red morala vedno nositi. Snegulj\xc4\x8dica in babica prideta na \xc5\xbealost prepozno, da bi re\xc5\xa1ile Petra, saj ga je volk \xc5\xbee ubil. Kasneje kapica ve\xc4\x8dkrat uporabi to sposobnost, da pomaga princu in Snegulj\xc4\x8dici._NEWLINE_Rubi je uporni\xc5\xa1ka mlada \xc5\xbeenska, ki je veliko \xc4\x8dasa delala v kavarni svoje babice. Rada se spogleduje in je prijateljica z Mary Margaret in Aschley Boyd, pozneje tudi z Emmo. Zaradi prepira z babico da odpoved v kavarni in nato za\xc4\x8dne z delom v Emmini pisarni. Ko pri reki najde \xc5\xa1katlo s \xc4\x8dlove\xc5\xa1kim srcem, da odpoved tudi tam. Spravi se z babico in spet pri\xc4\x8dne delati v kavarni.\n_START_SECTION_\nBella\n_START_PARAGRAPH_\nBella je h\xc4\x8derka grofa Mauricea in je zaro\xc4\x8dena z Gastonjem. V de\xc5\xbeeli njenega o\xc4\x8deta vlada vojna, zaradi \xc4\x8desar je njen o\xc4\x8de prisiljen, da sklene kup\xc4\x8dijo s \xc5\xa0picparkeljcom, zaradi \xc4\x8desar Bella odide z njim. Bella in \xc5\xa0picparkeljc se zaljubita. Toda s \xc4\x8dasom ima Bella ob\xc4\x8dutek, da je njegova \xc4\x8darobna mo\xc4\x8d plod uroka. Ko jo \xc5\xa0picparkeljc po\xc5\xa1lje v vas po seno, sre\xc4\x8da Bella zlobno kraljico, ki ji pove, da se lahko vsak urok prelomi s poljubom prave ljubezni. Dejansko ima poljub pri \xc5\xa0pricparkeljcu u\xc4\x8dinek, vendar no\xc4\x8de izgubiti svoje \xc4\x8darobne mo\xc4\x8di in v jezi na\xc5\xbeene Bello pro\xc4\x8d. Kasneje se zlobna kraljica \xc5\xa0picparkeljcu zla\xc5\xbee, da se je Bella ubila._NEWLINE_V Storybrooku je Bella zaprta v psihiatri\xc4\x8dni ustanovi. Kasneje jo re\xc5\xa1i Jefferson, ki je nor klobu\xc4\x8dar, in jo po\xc5\xa1lje h gospodu Goldu. Ko prispe h gospodu Goldu, je urok prelomljen in s tem se Bella spomni svoje ljubezni do njega.\n_START_SECTION_\nPredvajanje\n_START_PARAGRAPH_\nPotem ko je bila serija Once Upon a Time predvidena \xc5\xbee maja 2011, je ABC sporo\xc4\x8dil, da se bo predvajanje za\xc4\x8delo \xc5\xa1ele jeseni. Kon\xc4\x8dno se je serija za\xc4\x8dela 23. oktobra 2011 in prva epizoda je dosegla skoraj 13 milijonov gledalcev. To ni samo najbolj\xc5\xa1i za\xc4\x8detek za dramske serije v sezoni, ampak je od takrat, ko se je pri\xc4\x8dela serija Bratje in sestre (Brothers & Sisters), to tudi najbolj\xc5\xa1i za\xc4\x8detek za dramske serije v zadnjih petih letih, ki se vrtijo v nedeljo na ABCju. Predvajanje prve sezone se je kon\xc4\x8dalo 13. maja 2012. \xc4\x8ceprav je v \xc4\x8dasu predvajanja stopnja gledanosti padla, je ABC maja 2012 sporo\xc4\x8dil, da bodo producirali  drugo sezono. Druga sezona se predvaja od 30. septembra 2012 dalje. _NEWLINE_Posnete so bile sezone 1,2,3,4,5 in 6 ,zadnja je \xc5\xa1e v teku.'